CELEX: 62012CN0306
Language: sk
Date: 2012-06-26 00:00:00
Title: Vec C-306/12: Návrh na začatie prejudiciálneho konania, ktorý podal Landgericht Saarbrücken (Nemecko) 26. júna 2012 — Spedition Welter GmbH/Avanssur S.A.

22.9.2012   
            
            
               SK
            
            
               Úradný vestník Európskej únie
            
            
               C 287/18
            
         Návrh na začatie prejudiciálneho konania, ktorý podal Landgericht Saarbrücken (Nemecko) 26. júna 2012 — Spedition Welter GmbH/Avanssur S.A.
   (Vec C-306/12)
   2012/C 287/34
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Saarbrücken
   
      Účastníci konania pred vnútroštátnym súdom
   
   
      Žalobkyňa a odvolateľka: Spedition Welter GmbH
   
      Žalovaná a odporkyňa: Avanssur S.A.
   
      Prejudiciálne otázky
   
   
               1.
            
            
               Má sa článok 21 ods. 5 smernice Európskeho parlamentu a Rady 2009/103/ES zo 16. septembra 2009 o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti (1) vykladať v tom zmysle, že súčasťou právomocí likvidačných zástupcov je aj pasívna plná moc na doručovanie písomností pre poisťovňu, a tak sa v konaní poškodeného proti poisťovni vo veci poskytnutia poistného plnenia môže súdne doručenie s účinkami voči poisťovni vykonať doručením určenému likvidátorovi?
               V prípade kladnej odpovede na otázku 1:
            
         
               2.
            
            
               Vyvoláva článok 21 ods. 5 smernice 2009/103/ES priamy účinok v tej podobe, že poškodený sa naň môže odvolávať pred vnútroštátnymi súdmi, v dôsledku čoho je vnútroštátny súd povinný vychádzať z predpokladu, že k účinnému doručeniu voči poisťovni došlo, ak sa uskutočnilo doručenie likvidátorovi „ako zástupcovi“ poisťovne, plná moc na doručovanie však nebola udelená právnym úkonom a ani vnútroštátne právo pre tento prípad nezakladá zákonnú plnú moc na doručovanie, ale samotné doručovanie však inak spĺňa podmienky predpísané vnútroštátnym právom?
            
         
      (1)  Ú. v. EÚ L 263, s. 11.